|  |  |
| --- | --- |
| Numri i lëndës: | 2022:066014 |
| **P.nr.134/22** |  |
| Numri i dokumentit: | 05435606 |

**P.nr.134/22**

**NË EMËR TË POPULLIT**

**GJYKATA THEMELORE NË PRISHTINË – DEGA NË LIPJAN**, Gjyqtari i vetëm gjykues Selman Salihu, me pjesëmarrjen e bashkëpunëtorit profesional Adolin Aliaj, në çështjen penale ndaj të pandehurit B. M. nga fshati M., Komuna L., i akuzuar sipas aktakuzës së Prokurorisë Themelore në Prishtinë, PP.II.nr.708/22, të datës 18.03.2022, për shkak të veprës penale Vjedhja e shërbimeve nga neni 314 paragrafi 6 lidhur me paragrafin 1 të KPRK-së, duke vendosur lidhur me kërkesën Prokurorisë Themelore në Prishtinë për dhënien e urdhërit ndëshkimor, dënim me gjobë, jashtë seancës me datë 07.03.2024, mori këtë:

**A K T GJ Y K I M**

Pranohet Kërkesa e Prokurorisë Themelore në Prishtinë PP.II.nr.708/22, të datës 18.03.2022, për shqiptimin e urdhrit ndëshkimor, andaj gjykata konform nenit 495 të KPPRK-së lëshon:

**URDHËR NDËSHKIMOR**

**Të pandehurit:**

**B. M.**, nga i ati H., i lindur më datë 27.02.1971, me numër letërnjoftimi ..., nga fshati Marec, Komuna Lipjan, ku edhe jeton, shqiptar, shtetas i Republikës Kosovës.

**Ë S H T Ë F A J T O R**

**Sepse:**

Nga data 05.11.2021 në shtëpinë e tij e cila gjendet në fshatin M., Komuna Lipjan, pronë e tani të akuzuarit, nga punëtorët e KEDS – Distribucioni ne Ferizaj, është konstatuar se, i pandehuri, me qellim qe vetit ti sjell përfitim te kundërligjshëm pasuror, ka vjedh energjinë elektrike në atë mënyrë që i njëjti është ri kyçur drejt për drejt në rrjetin elektrik pasi që paraprakisht ka qenë i shkëputur nga rrjeti elektrik , duke bërë që energjia e shpenzuar mos të llogaritet, me ç’rast të dëmtuarës KEDS- i ka shkaktuar dëm material.

Me këtë ka kryer veprën penale Vjedhja e shërbimeve nga neni 314 paragrafi 6 lidhur me paragrafin 1 të KPRK-së.

Andaj, gjykata konform neneve 1, 2, 4, 7, 17, 21, 38, 39, 43 të KPRK-së, si dhe neneve 364 dhe 495 të KPPRK-së, të pandehurit të lartcekur i shqipton:

**DËNIM ME GJOBË**

Të pandehurit B. M., gjykata i shqipton dënim me gjobë në shumën prej 150.00 € (njëqind e pesëdhjetë euro).

II. Obligohet i pandehuri i lartcekur që në afat prej 30 ditësh nga dita e plotfuqishmërisë së këtij aktgjykimi ta paguaj gjobën. Nëse i pandehuri nuk dëshiron ose nuk mund të paguajë gjobën, gjykata konform nenit 43 paragrafi 3 i KPRK-së mund të zëvendësojë dënimin me gjobë me dënim me burgim, ku një ditë burgim llogaritet me njëzet (20) Euro gjobë.

III. Obligohet i pandehuri që të dëmtuarës KEDS, t’ia kompensoj dëmin e shkaktuar në vlerë prej 237.24 €, në afat prej 15 ditësh pas plotfuqishmërisë së aktgjykimit.

IV. Obligohet i pandehuri, që në emër të shpenzimeve të procedurës, të paguaj paushallin gjyqësor në shumë prej 20€ (njëzetë euro), ndërsa për programin për kompensimin e viktimave të krimit shumën prej 30€ (tridhjetë euro), në afat prej 15 ditësh nga dita e plotfuqishmërisë së këtij aktgjykimi.

**A r s y e t i m**

Prokuroria Themelore në Prishtinë – Departamenti i Përgjithshëm, me aktakuzën PP.II.nr.708/22, të datës 18.03.2022, ka akuzuar B. M., se ka kryer veprën penale Vjedhja e shërbimeve nga neni 314 paragrafi 6 lidhur me paragrafin 1 të KPRK-së, dhe ka ushtruar kërkesë për dhënien e urdhërit ndëshkimor me arsyetim se ka prova të mjaftueshme dhe të besueshme nga kallëzimi penal që vërtetojnë kryerjen e kësaj vepre penale nga i pandehuri.

Gjyqtari i çështjes me rastin e shqyrtimit paraprak të çështjes, konform nenit 493 të KPPRK-së, gjeti se janë plotësuar kushtet nga neni 495 të KPPRK-së, dhe pranoi kërkesën për dhënien e urdhrit ndëshkimor si në dispozitiv të këtij aktgjykimi.

Kjo gjykatë konsideron se nga provat e bashkangjitura në shkresat e lëndës, duke analizuar Aktakuzën PP.II.nr.708/22, të datës 18.03.2022, të datës 20.07.2022, Kallëzimi penal i datës 12.01.2022, nr. CMS-K/DFE-10, Procesverbali nr 2170870 i datës 05.11.2021, procesverbali me nr. 2168943 i datës 24.08.2021,procesverbali 2192066 i datës 03.06.2021, fatura DFEHP2120889 e datës 09.11.2021 si dhe foto dokumentacioni nga vendi i ngjarjes, si dhe shkresat e tjera që gjenden në lëndë, janë prova të besueshme mbi bazën e të cilës vërtetohet se i pandehuri ka kryer veprën penale për të cilën akuzohet.

Andaj gjykata duke bazuar në këto prova të besueshme, vërtetoi se në veprimet e të pandehurit ekzistojnë elementet e veprës penale Vjedhja e shërbimeve nga neni 314 paragrafi 6 lidhur me paragrafin 1 të KPRK-së.

Gjykata duke vendosur lidhur me shpenzimet e procedurës, në kuptim të nenit 452 paragrafi 1 i KPPRK-së, ngarkoi të pandehurin lidhur me shpenzimet e procedurës.

Vendimi për kompensimin e shpenzimeve të procedurës dhe paushallit gjyqësor është marrë konform nenit 449 par. 1 dhe 2 , nën-paragrafi 2.6 të KPPRK-së, ndërsa vendimi për pagesën për programin për kompensimin e viktimave të krimit u mor konform nenit 36 paragrafi 3 nën paragrafi 3.1 të Ligjit nr.08/L-109 për Kompensimin e Viktimave të Krimit.

Vendimi mbi realizimin e kërkesës pasurore juridike është marrë në bazë të nenit 457 dhe 462 par. 1 dhe 2 të KPPRK-së.

Nga sa u tha më lartë në bazë të neneve 364 dhe 495 të KPPK-së, u vendos si në dispozitiv të këtij aktgjykimi.

**GJYKATA THEMELORE NË PRISHTINË**

**DEGA NË LIPJAN**

**P.nr.134/22 me datë 07.03.2024.**

**Gjyqtari i vetëm gjykues**

**Selman Salihu**

**KËSHILLA JURIDIKE:** Kundër këtij aktgjykimi, i pandehuri apo mbrojtësi i tij mund të paraqesin kundërshtim në afatin prej 8 ditësh, nga dita e pranimit të tij, në këtë gjykatë.